সকাল সাড়ে ছয়টার দিকে ইসলামী ছাত্র মজলিস নেতাকর্মীরা দলের মতিঝিলে সুরমা টাওয়ারে কেন্দ্রীয় কার্যালয়ের সামনে থেকে একটি মিছল বের করার চেষ্টা করলে পুলিশ তাতে বাধা দেয়। এ সময় বাংলাদেশ খেলাফত মজলিসের মহাসচিব মাওলানা নেজাম উদ্দিন, সাংগঠনিক সম্পাদক হুমায়ুন কবির, সম্মিলিত মাশায়েখ পরিষদের যুগ্মমহাসচিব ড. খলিকুর রহমান মাদানী, খেলাফত মজলিসের পল্টন থানার সভাপতি হাফেজ সামছুল  আলম, জাতীয় ওলামা পরিষদের মহানগর সভাপতি দ্বীন মো. কাশেমি এবং মজলিসের কর্মী নজরুল ইসলাম ও সাইদুর রহমানসহ ১০ জনকে আটক করে। এ সময় পুলিশের সঙ্গে মজলিস নেতাকর্মীদের কয়েক দফা ধাওয়া পাল্টা ধাওয়ার ঘটনা ঘটে।